சில தொழில் நெசவாளர்களும் அமர்த்தப் பட்டிருந்தார்கள். அதனால் வெளியில் துணி வாங்குவதே இல்லை. வெளியில் சுதந்திரப் போராட்டம் நடந்தது. உள்ளுக்குள்ளே அந்தக் கனலைக் குருகுலம் மூட்டிற்று. 1939ல் இந்தி படிக்கும் பிரச்னை எழுந்தது. குருகுலத்தில் இந்தி வகுப்பு ஆரம்பமாயிற்று. அன்றைக்கு நிர்வாகியாக இருந்தவர் சுப்பிரமணிய நைனார். இந்தக் குருகுலம் போட்ட அடிப்படையில்தான் இன்றும் நான் உலாவிக் கொண்டிருக்கிறேன். அந்தக் குருசிஷ்ய பாவம், நாட்பட மறைந்துகொண்டே வருகிறது. வாலாஜாபாத் இந்துமதப் பாடசாலை, அமராவதி புதூர் சுப்பிரமணியம் செட்டியார் குருகுலம் போன்ற சில மட்டுமே இன்னும் அதைக் கட்டிக் காத்துக்கொண்டு வருகின்றன. வியாசர், வசிஷ்டர், விஸ்வாமித்திரர், துரோணர் போன்ற மகாத்மாக்கள் உற்பத்தி செய்த சீடர்களால் தான் இந்துமதம் செழித்துத் தழைத்தோங்கியது. அந்தத் தத்துவ ஞான பீடத்தை கான்வென்ட் படிப்பு நிறுவ முடியாது.